Galaktikus Birodalom

## 72-es Birodalmi Kormányzat

 — Ewax igazgató egy Drageve nagymoff irodájában lefolyt beszélgetés alatt

## **Története**

### **A Köztársaság után**

A 72-es Szektorban tevékenykedő Galaktikus Birodalom egy bizonyos Ralf Castillon moff által érkezett el.

Mikor a Köztársaság átalakult **Galaktikus Birodalommá** az átállás elsőre simának tűnt, azonban több bolygón is igen heves ellenállás ütötte fel fejét. Több mozgalom és szervezkedés is kibontakozott. A sebtében felállt birodalmi vezetés félt egy esetleges belső lázadástól. A szituáció orvoslására a Császár a szektorba küldte Castillon moffot, hogy oldja meg a kialakult helyzetet. A moff legjobb ötletnek egy olyan szenátus létrehozását tartotta, mely - hasonlóan a Köztársasághoz - demokratikus úton oldja meg a felmerülő konfliktusokat és így mindenki érvényesítheti akaratát, mint a Galaktikus Birodalom polgára.

A Szektor Szenátus természetesen csak színjáték volt, a moff a gyengébb hajlamú, megingatható szenátusi tagoknak és pártoknak pénzt és rangot ajánlott, ha tevékenységükkel a Birodalmat támogatják. Terve egészen jól sikerült, a Birodalom szinte láthatatlan módon uralni kezdte a szenátust, a látszólagos demokrácia pedig némileg visszaszorította az ellenállást is. Castillon vezetése alatt folytatódott a Szabad Xios mozgalom térnyerése, a különböző bűnszervezetek hatalmának növekedése, illetve a korrupció.

Nem sok idő telt el, mire sok Köztársaság-párti EKGRP-s politikus számára gyanússá vált a helyzet, és elkezdtek a különböző korrupciós és alvilági ügyekben nyomozni, illetve munkálkodni a Birodalom és Castillon ellen.

### **Első töréspont - A válság**

A Braxel Rolltune szenátor által BBY 8-ban benyújtott törvényjavaslat a Birodalom számára igencsak előnytelen intézkedéseket foglalt magában, például a Szövetség ezzel elérhette volna függetlenségét és önállósodását, így a többségben lévő RBF ezt elutasította. Erre a lépésre válaszul az EKGRP szenátorai nyilvánosságra hoztak több korábbi korrupciós ügyet, azok részleteivel és követelték több RBF-es politikus és Castillon lemondását.

Több nagyvárosban tüntetés és demonstráció szerveződött. Castillont bár még egy jó ideig még nem tudták elmozdítani a helyéről, a folyamatos sztrájkkal gyakorlatilag meggátolták, hogy a Birodalom gazdasági kár nélkül megússza ezt. Nem beszélve arról sem, hogy Castillon neve örökre sáros marad.

Az Első Töréspont eseményeit a Birodalom nem fojtotta vérbe, azonban hatalmas gazdasági károkat okozott.

### **Második Töréspont - A megoldás**

A háttérben a Coruscanti Birodalmi Főparancsnokság megelégelte Castillon cselekvőképtelenségét, így a Császár parancsba adta: Castillonnak mennie kell, veszélyt jelent a Birodalom egységére.

Az előre kiválogatott tisztek, élükön Cathos Ewax igazgatóval és Dascolt Drageve nagymoffal a Szektorba utaztak a helyzetet orvosolandóan. A két tiszt - a Szektor ISB segítsével - rávették az RBF tagjait, hogy szavazzanak Castillon ellen, illetve támogassák a rendeletet, így ugyanis előkészíthették a terepet arra, hogy csendesebben távolíthassák el, és a szövetségiek se jelentsenek gondot.

A vezérkar váltása sajnos nagy időkieséssel járt, ezt kihasználva a Xioson elszabadult a pokol és még nagyobb zavar támadt a Nicas Primeon is. A Szenátus ülései elmaradtak, a pártok lassan megszűnni látszódtak, a gazdaság állapota pedig továbbra is válságos volt.

A zavargások és a Vezérkar gyors cseréje miatt a Lázadó Szövetség (Szövetség) kihasználta az alkalmat és gyakorlatilag beépítette magát a Szenátusba és a szenátusi rendszerhez kötöttek minden fontosabb vállalatot és magának a Szektornak az iparát is. A Birodalom ugyan eddigre már helyreállt, túl késő volt. A rendszer kiépült, a Szövetség pedig alkotmányba foglalta, hogy minden fontosabb döntés meghozatalához szükség van a szenátus jóvahagyására is. A Birodalom, mivel meg volt gyengülve, elfogadta az ajánlatot és kötélnek állt az EKGRP politikusainak nyomására.

## **Az új birodalmi rendszer**

Drageve segítségével a birodalmi erők újáalakították az érdekeiket képviselő RBF-et, illetve szintén a lázadás nyomására kénytelenek voltak egyfajta választási rendszert bevezetni. Emiatt a saját rangját és elődje rangját (Castillon moffét) megválaszthatóvá tette. Így ha az RBF nyerte a választást, két moffot és egy nagymoffot szavaztak meg, hivatásuk pedig csak egy bizonyos időre szólt. Az RBF tagjainak 80%-át leváltották és megtisztították a korrupciótól a pártot.

Ekkor még hatalmát kezdetben megkérdőjelezték többfelől is, azonban lassen, de biztosan végül kellően meg tudta szilárdítani hatalmát és vissza tudta állítani a Szenátus rendjét is. Újra elkezdődtek a szavazások és kampányolások a szektor feletti hatalmat illetően. A rendszer pedig alapvetően jól működött, képes volt bizonyos kérdésekben összekovácsolni még a politikai ellenfeleket is. Fejlődött a Szektor, illetve a tudomány is virágzásnak indult.

A rendszer végét a Császár Lázadás ellen indított harca jelentette. A lothali lázadó tevékenység miatt elrendelte, hogy minden lázadó szervet semmisítsenek meg. Bár Drageve sokáig habozott elkezdeni a műveletet, végül kénytelen volt elindítani az offenzívát a Szövetséggel semben. Ezzel kivonva a Birodalmat a szenátus alól és gyakorlatilag megszűntetve azt.

### **Birodalmi projektek, Hadjáratok**

Az új birodalmi vezetés eltökélt volt abbam, hogy a flotta súloys fejlesztésekre szorul, így egy év alatt megrendelték a hiányzó hajókat és eltávolították a gátakat Beelen admirális fejlesztései elől. A 17. Flotta fejlesztésével egyetemben azonban egy sor - évekre előremenő - hadi- és gazdasági terv látott napvilágot, ezek voltak: az Ébredés-hadművelet, az Eleva-projekt, az Eleva II-projekt és a Contina-projekt. Mindegyik projekt a szektorban szolgáló nagymoff felügyelete és irányítása alatt került végrehajtásra, azonban ezeket a coruscanti Birodalmi Főparancsnokság és maga a Császár szabta meg.